Eliška Křenková

Eliška Křenková (* 31. január 1990, Praha) je česká filmová, televízna a divadelná herečka. Za výkon vo filme režiséra Olma Omerzu Všetko bude získala v roku 2018 Českého leva za najlepšiu herečku vo vedľajšej úlohe.

 Životopis 
Narodila sa v Prahe. Pôvodne chcela byť tanečníčkou a choreografkou, vyštudovala konzervatórium Duncan Centre, neskôr sa však rozhodla dať prednosť herectvu. V roku 2014 absolvovala na Divadelnej fakulte Akadémie múzických umení (DAMU) magisterský odbor herectva, na Katedre alternatívneho a bábkového divadla.

 Film a televízia 
Prvýkrát sa objavila pred kamerou v roku 2005 v seriáli Ulica; v roku 2011 bola obsadená do koprodukčného historického seriálu Borgia o španielsko-talianskom šľachtickom rode Borgiovcov a historického seriálu Českej televízie s názvom Vyprávěj o rodine Dvořákových na pozadí dejín ČSSR od 60. rokov po rok 2005. Následne stvárnila viacero menších úloh v populárnych filmoch ako Rafťáci, Muži v nádeji, Päťdesiatka alebo Prebudím sa včera. Do hlavnej úlohy bola obsadená v roku 2019 v televíznom filme Nonstop lahůdky, ktorý je súčasťou cyklu Jak si nepodělat život.

Okrem populárnych filmov sa venuje predovšetkým nezávislej tvorbe a účinkovaniu vo filmoch oceňovaných režisérov. Významnejšie úlohy stvárnila vo filmoch slovinského režiséra, absolventa FAMU, Olma Omerzu – Rodinný film, Všetko bude a Atlas vtákov; za úlohu tajomnej stopárky vo filme Všetko bude získala Českého leva za najlepší ženský herecký výkon vo vedľajšej úlohe. Po účinkovaní v nezávislých filmoch (Křižáček, Tiché dotyky) bola obsadená do úlohy alchymistickej učeníčky Amélie vo fantasy rozprávke Princezná zakliata v čase (s voľným pokračovaním v roku 2022). Hlavnú rovnomennú úlohu Elišky stvárnila v romantickej dráma Marťanské lodě režiséra Jána Foukala. Film vznikol na motívy osobných spomienok frontmana kapely Květy, speváka Martina E. Kyšperského. V roku 2022 dokončila natáčanie historickej drámy Úsvit režiséra Matěja Chlupáčka, odohrávajúcej sa v 30. rokoch na Slovensku na pozadí budovania podtatranského mesta Svit podnikateľom Janom Antonínom Baťom.

Objavila sa aj v niekoľkých študentských filmoch, napríklad v krátkometrážnej komédii Vojtěcha Kotka Ctrl Emotion.

 Divadlo 
Spoločne s Terezou Rambou účinkovala v predstavení Amerikánka v rámci projektu Film naživo, ktorý pre kiná v dobe pandémie covidu-19 režíroval Viktor Tauš. Na Letných shakespearovských slávnostiach v roku 2021 sa predstavila v úlohe Mirandy v Shakespearovej inscenácii Búrka.

 Zaujímavosti 
Medzi jej záľuby patrí tanec, lyžovanie, snowboarding a plávanie.

 Filmografia 

 Filmy 
 Rok Názov Úloha Poznámka 2006 Rafťáci Vendula2009 Čerpací stanice zákazníčka študentský film Ctrl Emotion Evelínina kamarádka  2011 Muži v nádeji Bára 2012 Prebudím sa včera 18-ročná Zuzana 2014 Anjeli anjel Ilmuth Parádně pokecal Všiváci Jana2015 Rodinný film Kristýna Päťdesiatka Ilona2017 Anna krátkometrážny film Křižáček 2018 Všetko bude Bára Český lev – najlepšia herečka vo vedľajšej úlohe 2019 Tiché dotyky Mia Jiří pes uprchlík krátkometrážny film 2020 Princezná zakliata v čase Amélie 2021 Marťanské lodě Eliška 2022 Princezná zakliata v čase 2 Amélie  2023 Úsvit 2024 Keď život chutí Sofia (hlas)

 Televízia 
 Rok Názov Úloha Poznámka 2005 Ulica Eliška Pávková 2007 Škola ve mlejně žiačka MěchulováTV film 2010 Běžci Pětka 20112013 Borgia Sancia Squillace 4 epizódy 20122013 Vyprávěj Lucie Francová 23 epizód 2013 Škoda lásky 1 epizóda (Přirozený talent) 2014 Neviditeľní 2015 Vinári Klára Hamplová 16 epizód Vraždy v kruhu Erika Hašková 1 epizóda (Na nejvyšší úrovni)2016 Pustina Klára Sikorová 8 epizód Já, Mattoni chyžná Luci 1 epizóda (Láska a intriky)2018 Špecialisti prap. Monika Švarcová (od 2. série) Přijela pouť Mia miniséria 2019 Všechno je jinak Lištice 6 epizód Sever Lucie Svobodová televízny seriál Jak si nepodělat život Lenka epizóda „Non-stop lahůdky“ 2021 Jako letní sníh švédska kráľovná Kristína 2021 Božie mlyny Markéta Stránská  20222024 Iveta Ivana Bartošová 2023 Volha asistentka Dáša  2025 Bratři a sestry Barbora Černá

Zdroj: 

 Referencie 

 Iné projekty 

 Externé odkazy 


 Eliška Křenková: Miluju místa, kde proudí energie a tepe život – rozhovor na portáli Novinky.cz (2023)

 Zdroj 

Kategória:Osobnosti z Prahy
Kategória:České divadelné herečky
Kategória:České filmové herečky
Kategória:České televízne herečky
Kategória:Detskí herci
Kategória:Držitelia Českého leva
Kategória:Absolventi Akadémie múzických umení v Prahe